V skladu z 9. členom Pravil mednarodnega tekmovanja pevcev klasične glasbe Komisija mednarodnega tekmovanja pevcev klasične glasbe (SGSM), Mestna občina Novo mesto in Zavod Novo mesto v okviru 3. festivala klasične in sorodne glasbe Sem glasba, sem mesto razpisujejo

**1. MEDNARODNO PEVSKO TEKMOVANJE (pevsko tekmovanje SGSM)**

Tekmovanje je razpisano za naslednja tekmovalna področja:

1. OPERA
2. SKLADBE 20. ali 21. STOLETJA
3. SAMOSPEV

Tekmovanje bo potekalo na dveh ravneh:

- izbirno tekmovanje pevcev na vseh treh področjih 1. 6. 2017,

- finalno tekmovanje na vseh treh področjih 2. 6. 2017

Zaključni koncert bo 3. 6. 2017 v frančiškanski cerkvi sv. Lenarta v Novem mestu.

**POGOJI UDELEŽBE**

Tekmovanja se lahko udeležijo slovenski in tuji državljani.

Tekmovanja se lahko udeležijo ženske in moški, ki so rojeni leta 1985 in pozneje.

Tekmovalec se s prijavo na tekmovanje strinja s Pravili tekmovanja in se obvezuje, da bo nastopil na zaključnem koncertu. V tem primeru se tekmovalec odpoveduje kakršnim koli honorarjem ali finančnim nadomestilom. To velja tudi v primeru snemanja zaključnega koncerta.

**PRIJAVA NA TEKMOVANJE**

Tekmovalci se na tekmovanje prijavo s prijavnico, objavljeno na spletni strani

[www.kcjt.si/sgsm](http://www.kcjt.si/sgsm).

V prijavnici je treba izpolniti podatke:

* ime in priimek tekmovalca
* naslov: ulica, kraj, država,
* letnica rojstva, država rojstva
* prijavljeno področje (opera, samospev, skladbe 20. ali 21. stoletja – tekmovalec lahko prijavi posamezno področje ali vsa področja; v vsakem primeru plača samo eno prijavnino).

Obvezne priloge k prijavi:

* tiskana različica prijavnice z lastnoročnim podpisom polnoletnega tekmovalca oziroma s podpisom zakonitega zastopnika za tekmovalce, ki še niso dopolnili 18 let starosti,
* od tekmovalca podpisano kopijo rojstnega lista ali kopijo veljavnega osebnega dokumenta oziroma od zakonitega zastopnika podpisano kopijo rojstnega lista ali kopijo veljavnega osebnega dokumenta za tekmovalce, ki še niso dopolnili 18 let starosti,
* kopijo potrdila o plačani prijavnini in
* kopijo not s klavirsko spremljavo.

Prijavnico za tekmovanje je treba skupaj s prilogami oddati na elektronski naslov [sgsm@kcjt.si](mailto:sgsm@kcjt.si), ali poslati po pošti na naslov:

Zavod Novo mesto

Novi trg 5

8000 Novo mesto

Slovenija

s pripisom »prijava na SGSM 2017«.

**PRIJAVNI ROK**

Zadnji in dokončni rok za prijavo je **10. 5. 2017**. Prijave, prispele po tem datumu, ne bodo upoštevane.

Po prijavi ni mogoče spreminjati tekmovalnega programa.

**PRIJAVNINA**

* **60,00 EUR** za tekmovalce s svojim korepetitorjem ali
* **90,00 EUR** za tekmovalce, ki jim korepetitorja priskrbi organizator.

Prijavnino je treba nakazati do 10. 5. 2017 na:

Zavod za šport, kulturo in turizem Novo mesto

Novi trg 5

8000 Novo mesto

TRR: SI56 01285-6030358748, v obliki IBAN: SI 56 0128 5603 0358 748

SWIFT (BIC): BSLJSI2X , NLB, d. d., Podružnica Dolenjska, Seidlova cesta 3, Novo mesto

Sklic (obvezno vpisati): 00 300

Opis: prijavnina SGSM

**RAZPORED IN URNIK TEKMOVANJA**

Razpored tekmovanja za vsak dan posebej pripravi organizacijski odbor tekmovanja na podlagi spiska prijavljenih tekmovalcev. Osnova za pripravo razporeda tekmovanja je prijavljena minutaža programa tekmovanja posameznega tekmovalca.

**PROPOZICIJE IN TEKMOVALNI PROGRAM**

Propozicije določajo časovne omejitve, obvezne skladbe in ostale pogoje izvedbe programa, ki ne izhajajo že iz pravil tekmovanja ali tega razpisa.

Splošna določila

* Tekmovalci vseh kategorij morajo izvesti celoten program na pamet v originalnem jeziku in v skladu z izvajalsko prakso.
* Tekmovalec mora na zahtevo komisije ali organizatorja predložiti notne predloge izvedenih skladb v originalni izdaji.
* Korepetitorja si tekmovalec praviloma zagotovi sam. Če tekmovalec želi, da korepetitorja zagotovi organizator, se o tem izjasni v prijavi na tekmovanje.
* Skladbe je treba peti v okviru predpisane minutaže. Žirija lahko kandidata prekine, če preseže dovoljeno dolžino celotnega nastopa.
* Vrstni red tekmovalcev bo določen na podlagi naključnega izbora računalniške aplikacije.
* Vrstni red skladb lahko tekmovalec določi sam.
* Nagrajenci vseh kategorij bodo nastopili na zaključnem koncertu v soboto, 3. junija, ob 20.30, v frančiškanski cerkvi sv. Lenarta.

**PROGRAM TEKMOVANJA**

**OPERA**

**Izbirno tekmovanje – dolžina petja največ 10 minut:**

a) Arija po izboru tekmovalca

b) Najmanj ena arija skladatelja W. A. Mozarta

c) Arije morajo biti v najmanj dveh različnih jezikih

d) Vse arije morajo biti pete v originalnem jeziku

**Finale – dolžina petja največ 15 minut:**

a) Ena arija se lahko ponovi iz izbirnega tekmovanja

b) Arije morajo biti v najmanj dveh različnih jezikih

c) Vse arije morajo biti pete v originalnem jeziku

**SAMOSPEV**

**Izbirno tekmovanje – dolžina petja največ 10 minut:**

a) Vsaj en samospev skladatelja Franza Schuberta

b) Vsaj en samospev francoskega skladatelja

c) Vsaj en samospev Roberta Schumanna

d) Vsi samospevi morajo biti peti v originalnem jeziku

**Finale – dolžina petja največ 15 minut:**

a) En samospev se lahko ponovi iz izbirnega dela tekmovanja

b) Vsi samospevi morajo biti peti v originalnem jeziku

**SKLADBE 20. ali 21. STOLETJA**

**Izbirno tekmovanje – dolžina petja največ 10 minut:**

a) Vsaj ena skladba z letnico nastanka po letu 1985

b) Vsaj ena skladba slovenskega skladatelja

c) Vse skladbe morajo biti pete v originalnem jeziku

**Finale – dolžina petja največ 15 minut:**

a) Ena skladba se lahko ponovi iz izbirnega dela tekmovanja

b) Vse skladbe morajo biti pete v originalnem jeziku

**PRIZNANJA, PLAKETE IN NAGRADE**

1. nagrada za vsako področje posebej: zlata plaketa MO Novo mesto, 300 EUR in koncert

2. nagrada: za vsako področje posebej: srebrna plaketa MO Novo mesto, 150 EUR in koncert

Priznanje MO Novo mesto tekmovalcem v finalu

Priznanje MO Novo mesto za udeležbo

**Posebna nagrada obetavnemu tekmovalcu do 24 let starosti:**

Nastop v koncertnem ciklu 4. festivala SGSM 2018 v Novem mestu

**DODATNE INFORMACIJE**

Pristojna oseba za dajanje informacij in pojasnil:

Vesna Dular (tel. 00386 7 393 03 97 ali 00386 41 667 510, e-naslov sgsm@kcjt.si)

Številka: 187/17

Novo mesto, 3. 4. 2017

Predsednica Komisije SGSM:

Irene Akweley Yebuah Tiran, l.r.